एएसपी को अवगत कराया गया कि थाना मेरापुर के ग्राम नदौरा निवासी शिवकुमार यादव पुत्र सिलेटी सिंह अपने अनेकों हथियारबंद साथियों के साथ थाना मऊदरवाजा के मोहल्ला सरदार खां 4/1 निवासी पत्रकार आनंद भान शाक्य के पैतृक आवास पर जबरन कब्जा करने का प्रयास कर रहे हैं। एएसपी से जबरन कब्जा करने का प्रयास करने वालों कों रोकने के साथ ही पीडित पत्रकार परिवार की जानमाल की सुरक्षा किये जाने की मांग की गई। एएसपी श्री सिंह ने घटना की जांच क्षेत्राधिकारी नगर वाईपी सिंह को सौंपते हुये वादा किया कि पत्रकार का उत्पीड़न नहीं होने दिया जायेगा। पत्रकारों ने जिलाधिकारी को सम्बोधित ज्ञापन उपजिलाधिकारी अभिलाष वर्मा को सौपा, ज्ञापन पर तहफीम खान, लक्ष्मीकांत भारद्धाज, निवेदिता सिंह आदि ने हस्ताक्षर किये।